Lara Gut-Behrami

**Lara Gut-Behrami** (née Gut; born 27 April 1991) be Swiss World Cup alpine ski racer wey dey compete insyd all disciplines den dey specialize insyd de speed events of downhill den Super-G. She win de gold medal insyd de super-G event for de 2022 Winter Olympics insyd Beijing. Plus 45 World Cup victories to ein name across 3 disciplines, she be one of de all-time greats insyd Alpine skiing.

## Career

Dem born Gut insyd Sorengo, Canton Ticino; ein poppie, Pauli Gut, be Swiss wey komot Airolo, den ein mommie, Gabriella Almici, masseuse, na dem born am insyd Zone, Lombardy. Gut participate insyd ein first FIS races for age 15 in December 2006. For de Alpine Youth World Championship 2007 for Altenmarkt, Austria, she win silver insyd downhill. Insyd de same year, she cam turn de Swiss national champion insyd super-G, de second youngest champion of all time. Insyd de 2007 season, Gut fini second insyd de downhill standings of de Europa Cup.

Insyd late December 2007, Gut make ein World Cup debut insyd giant slalom for Lienz, Austria. Insyd January 2008, for Caspoggio, she win four consecutive Europa Cup races. For ein first World Cup downhill race for 2 February 2008, Gut make de podium insyd third place for St. Moritz, despite she fall for de finishing pitch wey she slide for ein back top thru de finish line, she fini 0.35 seconds per behind de winner. She follow ein World Cup speed debut plus fifth-place finish insyd de super-G de next day. Dey follow de 2008 season, na dem move Gut up to de World Cup team for de 2009 season.

Early for ein first full season insyd, Gut win ein first World Cup race for 20 December 2008, super-G insyd St. Moritz, wey she fini 0.63 seconds ahead of runner-up Fabienne Suter. Gut cam turn de youngest skier make she win World Cup super-G race for 17.65 years (17 years, 237 days).

For de 2009 World Championships for Val-d'Isère, France, Gut win silver medals insyd de downhill den de super combined, more dan two months before ein 18th birthday.

For 29 September 2009, Gut fall during training for Saas-Fee, Switzerland, wey she dislocate ein hip. Na dem tranport am by helicopter to hospital insyd Visp, wer na dem reset am. De Swiss Ski Federation initially report say Gut go be out of competition for at least a month. Insyd January 2010, na dem announce say Gut go miss de 2010 Olympic Games insyd Vancouver secof slow recovery from hip injury. She sit out de entire 2010 season buh she return for de 2011 season wey she earn four podiums, wich include victory insyd de super-G for Altenmarkt-Zauchensee insyd January.

Gut switch ski suppliers dey follow de 2011 season, wey she lef Atomic for three-year deal plus Rossignol. Though she get seven top-ten finishes insyd three disciplines during de 2012 World Cup season, she no reach podium; na ein best results be three top-five finishes.

Insyd December 2012, Gut win ein first World Cup downhill insyd Val-d'Isère, France. She fini ahead of American Leanne Smith (0.16 sec) den fellow Swiss skier Nadja Kamer (0.5 sec).

Gut win ein first Olympic medal insyd de downhill for 2014 insyd for Sochi. She take de bronze, wey she fini 0.10 seconds behind Tina Maze den fellow Swiss skier Dominique Gisin, wey both win de gold. Insyd World Cup, she win de super-G season title wey she fini third overall insyd 2014.

After four years plus Rossignol, Gut change to Head equipment insyd May 2015.

For de World Championships insyd 2017 for home country snow insyd St. Moritz, Gut win bronze insyd de super-G. Insyd de next event, de combined, she injure ein left knee (ACL, meniscus) between runs, wich end ein season.

Insyd February 2020, Gut win ein first race insyd over two years, de World Cup downhill insyd Crans-Montana, Switzerland.

Insyd de 2020–2021 season, she get one of de most successful showings of ein career thus far, she win four consecutive Super-G races for de World Cup while she sanso enter close battle for de overall lead plus Petra Vlhová. She continue ein successful season for de World Championships insyd Cortina D’Ampezzo. Insyd de super-G, she deliver for de promise top she display for de World Cup, she win ein first world title den bronze insyd de downhill. Plus single giant slalom podium for de World Cup dat season, she cam turn somewhat of surprise winner insyd de giant slalom, plus reigning Olympic Champion Mikaela Shiffrin wey get two strong runs den chaw of de top performers from de World Cup wey dey display poor performances; however, Gut-Behrami still prevail make she win de giant slalom by .02 in wat na be de closest giant slalom insyd world championship history. She cam turn de second Swiss woman make she win two golds insyd single championship den de first insyd 34 years dey follow Erika Hess’ strong showing insyd 1987.

## Ein life matter
Gut be fluent insyd Italian, German, French, den English wey she know Spanish.

She marry Swiss football player Valon Behrami insyd July 2018, wey she since compete dey use de double-barrelled name Gut-Behrami.

## World Cup results

### Season titles

* 8 titles – (2 Overall, 5 Super-G, 1 Giant Slalom)

### Season standings

: Standings thru 23 March 2024

### Race victories

## World Championship results

:* She injure between runs of Combined event insyd 2017

## Olympic results

## References


## External links

* Official website 
* Lara Gut-Behrami at FIS (alpine)
* Lara Gut-Behrami at Olympics.com
* Lara Gut-Behrami at Olympedia
* Lara Gut-Behrami at Ski-DB Alpine Ski Database 
* Lara Gut-Behrami at de Swiss Olympic Association (insyd German)
* Lara Gut-Behrami at de Swiss Ski Team Archived 15 January 2022 at the Wayback Machine (insyd German)